Chicago (Band)

De **Chicago** san a US-amerikanische Jazzrock-Band, de wos 1967 in Chicago grind wuan is.

Des woa aane von de easchtn Kapöön, de wos Bläsa integriat haum und so dem rockign Klaung a jazzige Klaungfoam dazuagem haum. Wos no Bsundas woa, woa des, doss olle Musika komponian und arranschian haum kennan. Auf de Oat san vo olle de peasenlichn Vualiam in de Numman einekumman. In de 1970a- und 1980a-Joa haums mit a boa Liadln an grossn Eafoig ghobt, zum Beispüü *I’m a Man* (1970), *25 or 6 to 4* (1970), *Saturday in the Park* (1972), *Feelin’ Stronger Every Day* (1973), *If You Leave Me Now* (1976), *Hard to Say I’m Sorry* (1982) und *You’re the Inspiration* (1984).

## Gschicht
Nochdems in Chicago mit eanan uaspringlichn Nauman *The Big Thing* bei de Leit guat aukumman san, is de Gruppn 1968 nach Los Angeles gaungan und hod do 1969 ois *Chicago Transit Authority* (kurz *CTA*) eana easchtes Oibum aussebrocht in Fuam vo aana Doppe-LP. Leida hoz Wickln gem mit de Chicagoa Vakeahsbetriebe (wäu auf Englisch haaßn de genau aso wia de Band). Seitdem haaßt si de Band nuamea *Chicago*.

Des zweite Oibum (des woar aa a Doppe-LP) woa daunn im Joa 1970 da Duachbruch. Auf da Scheim *Chicago II* woan zwaa Top-Ten-Hits drauf: *Make Me Smile* und *Colour My World*. Seitdem hoz im Schnitt imma zwaa Oibn pro Joa gem, imma min Nauman und ana Numma in remischn Ziffan (z. B. *Chicago III* oder *Chicago IV*).

In da zweitm Hööftn von de 1970a Joa is de Kapöön vom Jazzrock mea hi zua de Balladen. Aufm Oibum *Chicago X* (1976) woa de Numma *[[If You Leave Me Now]]* drauf, des is da vom Knedl hea da erfoigreichste Hit von da Gruppn, der wia im Heabst 1976 sechzehn Wochn in da britischn Single-Hitparade vatretn.

Wia si im Jänna 1978 da Gitarrist, da Terry Kath, sööba daschossn hod, wäula si bleed mid seina Buffn gspüüt hod, waa de Partie um a Hoa ausanaundabrochn. Seitem haums de de remischn Ziffern in de Titln von de Oibm mit arabische Ziffern dasetzt. De in da Mittn vo 1982 aussekummane LP *Chicago 16* is des Oibum, von dems in Deitschlaund de meistn Stickl vakauft haum. Dafia haums aa 1987 a Goldane Schoiplottn kriagt.

1985 is da Sänga Peter Cetera gaungan und hod aan auf Solokinstla gmocht. De Chicago haum si dafia fia a boa Stickln (wia z. B. "Stay the Night") in renommiertn Gitarristen Steve Lukather ins Studio zuwegfaßt.

In die 1990a is a bißl stülla wuan, trotzdem haums 1992 aan Stean aufm Walk of Fame kriagt. A Oibum, wos 1993 aufgnumman haum, woitat de Plottnbude zeascht goaned vaeffentlichn, do haums sa si von dea Fiama trennt. Eascht 15 Joa späta, 2008, is de Plottm untan Nauman *Stone of Sisyphus* beim Label *Rhino* aussekumman.

## Diskografie
### Offiziölle Oibn
* 1969: *Chicago Transit Authority*
* 1970: *Chicago II*
* 1971: *Chicago III*
* 1971: *At Carnegie Hall (Chicago IV)*
* 1972: *Chicago V*
* 1973: *Chicago VI*
* 1974: *Chicago VII*
* 1975: *Chicago VIII*
* 1975: *Chicago IX: Chicago’s Greatest Hits*
* 1976: *Chicago X*
* 1977: *Chicago XI*
* 1978: *Hot Streets*
* 1979: *Chicago 13*
* 1980: *Chicago XIV*
* 1981: *Greatest Hits, Volume II*
* 1982: *Chicago 16*
* 1984: *Chicago 17*
* 1986: *Chicago 18*
* 1988: *Chicago 19*
* 1989: *Chicago Greatest Hits 1982-1989*
* 1991: *Twenty 1*
* 1995: *Night and Day: Big-Band*
* 1997: *The Heart of Chicago 1967-1997*
* 1998: *The Heart of Chicago 1967-1998*
* 1998: *Chicago XXV: The Christmas Album*
* 1999: *Chicago XXVI: Live in Concert*
* 2002: *The Very Best of: Only the Beginning*
* 2003: *The Box*
* 2005: *Love Songs*
* 2006: *Chicago XXX*
* 2007: *The Best of Chicago: 40th Anniversary Edition*
* 2008: *Chicago XXXII: Stone of Sisyphus*
* 2011: *Chicago XXXIII: O Christmas Three*
* 2011: *Chicago XXXIV: Live in '75*
* 2013: *Chicago XXXV: The Nashville Sessions*
* 2014: *Chicago XXXVI: Now*
* 2019: *Chicago XXXVII: Chicago Christmas*

### Inoffiziöö
* 1983: *If You Leave Me Now*
* 1985: *Take Me Back to Chicago*

### Ned Nummariate Vaeffentlichungan
Wia de Band eana Plottnbude gwexlt hod, is bei Columbia Records a Box-Set aussekumman. Es is zwoa a offiziöös Chicago-Oibum, is owa kaa Täu von da duachnummariatn Diskografie:

* 1991: *Group Portrait*

## Platziarungan in de Charts
Do san nua de Oibn und Singls, de wos aa in da USA (US), Großbritannien (UK) oda in de den deitschsprochigen Lända (Deitschland, Estareich und Schweiz) in de jewäulign Charts gschofft haum.

### Oibn

### Singles

## Auszeichnungan fia vakaufte Musi

## Beleg


## Im Netz

* Offizielle Website (englisch)
* Große Fansite (kein Zugang ohne Java)
* 
* Chicago bei Discogs (englisch)
* Chicago bei Laut.de